stanford-oval/wikipedia huggingface dataset:
Tony Miettinen
Seurajoukkueura

Miettinen on Siilinjärven Palloseuran ja Kuopion Palloseuran kasvatti. Hän pelasi kausilla 2018 ja 2019 yhteensä 20 ottelua KuPS:n reservijoukkue KuFu-98:n riveissä Kakkosessa. Elokuussa 2019 hän siirtyi tanskalaisen FC Nordsjællandin organisaatioon. Nordsjællandin edustusmiehistössä Miettinen pääsi kuitenkin vain kerran kentälle, Tanskan cupin ottelussa Hvidovrea vastaan marraskuussa 2020.
Elokuussa 2021 Miettinen palasi Suomeen ja KuPS:n paitaan kauden 2023 loppuun asti ulottuvalla sopimuksella. Veikkausliigassa hän debytoi ottelussa FC Lahtea vastaan heinäkuussa 2022. Miettinen teki ensimmäisen maalinsa KuPS:n riveissä Konferenssiliigan toisella karsintakierroksella moldovalaista Milsamia vastaan 28. heinäkuuta 2022. Miettinen pelasi huhtikuun puolivälistä heinäkuun puoliväliin 2023 lainalla AC Oulussa, jossa hän sai tililleen kuusi ottelua Veikkausliigassa.
Helmikuussa 2024 Miettinen siirtyi Norjan Eliteserieniin Odds BK:n riveihin.
Maajoukkueet

Suomen poikamaajoukkuet läpikäynyt Miettinen on ollut alle 21-vuotiaiden maajoukkueen vakiokasvoja maaliskuussa 2023 tehdyn debyyttinsä jälkeen.
Truderingin metroasema

| Trudering |
| --- | --- |

 Münchenin metro 
Perustiedot
Lyhenne:  TR
Metrolinjat:  U2
Paikkakunta:  München
Avattu:  29. toukokuuta 1999
Vaihtoyhteydet:  S-bahn
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Trudering on Münchenin metron U2-linjan metroasema, se avattiin 29. toukokuuta 1999 ja muodostaa vaihtoyhteyden samannimisen S-bahn aseman kanssa.
Onnettomuus metrotyömaalla 1994

20. syyskuuta 1994 metroaseman rakennustyömaalla tapahtui vakava onnettomuus, jossa juuri louhitun tunnelin katto romahti ja bussi syöksyi syntyneeseen kraatteriin. Kaksi matkustajaa ja rakennustyöntekijä menettivät henkensä.
Puerto Rico (lautapeli)

| Puerto Rico |
| --- | --- |

Pelaajia:  3–5
Ikäsuositus:  12+
Pelin kesto:  60–120 min
Monimutkaisuus:  keskitasoa
Strategisuus:  korkea
Satunnaisuus:  matala
 BoardGameGeek 
Puerto Rico on Andreas Seyfarthin vuonna 2002 suunnittelema lautapeli, jonka Alea on julkaissut saksaksi ja Rio Grande Games englanniksi. Suomeksi ja ruotsiksi (kaksikielinen versio) pelin on julkaissut Lautapelit.fi. Pelissä pelaajat asettuvat johtamaan siirtokuntaa Puerto Ricossa tarkoituksenaan kerätä mahdollisimman paljon pisteitä rakentamalla rakennuksia ja laivaamalla tuotteita vanhaan maailmaan.
Pelin alustus

Pelissä käytetään erilaista alkuasetelmaa eri pelaajamäärillä. Aluksi kuitenkin on syytä arpoa istumajärjestys ja aloittaja, joka saa itselleen kuvernöörilaatan.
Kolme pelaajaa
58 kolonistia, joista 3 kolonistilaivassa
75 voittopistettä
aloittajalle ja 2. pelaajalle indigoplantaasi; 3. pelaajalle maissiplantaasi
pelaajilla 2 dublonia alussa
Neljä pelaajaa
79 kolonistia, joista 4 kolonistilaivassa
100 voittopistettä
aloittajalle ja 2. pelaajalle indigoplantaasi; 3. ja 4. pelaajalle maissiplantaasi
pelaajilla 3 dublonia alussa
Viisi pelaajaa
100 kolonistia, joista 5 kolonistilaivassa
122 voittopistettä
aloittajalle, 2. ja 3. pelaajalle indigoplantaasi; 4. ja 5. pelaajalle maissiplantaasi
pelaajilla 4 dublonia alussa
Lisäksi ennen pelin alkua on syytä laittaa rakennukset paikoilleen pelilaudalle ja sekoittaa plantaasit. Plantaaseja tulee kääntää tämän jälkeen näkyville yksi pelaajien määrää enemmän. Jokainen pelaaja saa oman pelilautansa, jolle mahtuu yhteensä 12 rakennusta ja 12 plantaasia.
Strategia ja taktiikka

Pieniä strategisia ja taktisia vinkkejä:
Istumajärjestys on tärkeä. Yleisesti ottaen ei kannata tuottaa samoja tuotteita kuin oikealla puolella istuva pelaaja. Siis usein on hyvä ajatus tuottaa samoja tuotteita kuin vasemmalla puolella istuva pelaaja tuottaa. Joskus saattaa olla hyödyllistä kuitenkin seurata samankaltaista strategiaa kuin oikealla puolella istuva: näin hänen valitsemansa roolit ehkä hyödyttävät sinuakin.
Mahdollisimman nopea pyrkiminen tehtaaseen ja kolmeen tai neljään tuotteeseen on usein tehokas strategia. Erityisen voitokas silloin, kun muut pelaajat eivät ymmärrä tätä.
Iso osa peruspelin rakennuksista ei ole erityisen hyviä hinta–hyöty-suhteeltaan. Mm. kakkossarakkeen rakennuksiin on hyvä suhtautua epäillen. Älä tuhlaa rahaa!
Selvästi hyviä rakennuksia pl. kaupunkirakennukset: pieni tori, pienet tuotantolaitokset, tehdas, satama.
Voittajalla on lähes aina ainakin yksi kaupunkirakennus.
Alkukierroksilla Uudisraivaaja-louhos ja Rakentaja-pieni tori ovat varmat valinnat.
Kuten jo peliohjeissa sanotaan, ole hyvin varovainen päättäessäsi ottaa Käsityöläisen. Ellet ole varma, ettet häviä mahdollisesti seuraavassa kapteenituksessä, älä ota käsityöläis-roolia. Pieni varasto ja laituri tarjoavat suojaa kapeenilta; suuri varasto vielä paremmin, mutta onko sinulla varaa siihen?
San Juan

San Juan on Andreas Seyfarthin kehittämä, vuonna 2004 julkaistu korttipeliversio Puerto Ricosta. Lautapelistä tuttu teema ja pelin kulku on toteutettu korttipakan avulla. Pelimekaniikka on alkuperäistä yksinkertaisempi, San Juan ei sisällä kolonisteja eikä kauppatavaran kuljetusvaihetta, tuotteita voi tuottaa ja myydä tavallisesti yksi kerrallaan ja toisten pelaajien kaupankäyntiin ei voi vaikuttaa. San Juanin kortit kuvaavat Puerto Ricon rakennuksia ja tuotantoalueita. Kädessä olevia kortteja voi rakentaa tai niillä voi maksaa muiden rakennusten pystyttämisen. Peli päättyy, kun jollakin pelaajalla on 12 korttia rakennettuna. Tavallinen peli San Juania kestää 30–45 minuuttia ja siihen voi osallistua 2–4 pelaajaa.
Aiheesta muualla

BrettspielWelt  – Mahdollisuus pelin pelaamiseen verkossa
BoardGameGeek – Puerto Rico
Tulindberg

Tulindberg on muun muassa seuraavien suomalaisten sukunimi:
Claes Albert Tulindberg (1802–1865), matemaatikko
Erik Tulindberg (1761–1814), säveltäjä, viulisti ja virkamies
Otto Tulindberg (1804–1837), muusikko ja ruotsiksi kirjoittanut kirjailija
Maria Simelius, o.s. Tulindberg (1792–1843), kirjapainon johtaja
Rastonlampi

| Rastonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°52′28″N, 26°24′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  ei laskuojaa 
Järvinumero:  14.923.1.020
Mittaustietoja
Pinnankorkeus:  95,5 m  
Pituus:  330 m  
Leveys:  60 m  
Rantaviiva:  0,715 km  
Pinta-ala:  1,526 ha  
Saaria:  ei saaria 
 fiRastonlampi 
Rastonlampi  on Etelä-Savossa Kangasniemellä  Istrualan lähellä sijaitseva lampi.
Maantietoa

Lampi on 330 metriä pitkä, 60 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,5 metriä mpy.
Tyynykaktukset

| Tyynykaktukset |
| --- | --- |
 Poimutyynykaktus Aztekium ritteri
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kaktuskasvit Cactaceae
Suku::  Tyynykaktukset Aztekium  Boed.
Lajeja
 Aztekium hintonii  Aztekium ritteri  Aztekium valdezii 
Katso myös
   Tyynykaktukset Wikispeciesissä   Tyynykaktukset Commonsissa 
Infobox OKNimi-testi OK: 
Tyynykaktukset (Aztekium) on vain kolmesta lajista muodostuva pieni kaktussuku. Suvun ensimmäinen laji, poimutyynykaktus (Aztekium ritteri), kuvattiin vuonna 1929 ja toinen laji, kolkkatyynykaktus (Aztekium hintonii), löydettiin 1991. Mario Alberto Valdéz Marroiquí löysi kolmannen lajin Aztekium valdeziin vasta vuonna 2011. Nämä lajit ovat kotoperäisiä Pohjois-Meksikossa Nuevo Leónin osavaltiossa.
Kaikki kolme lajia ovat litistyneen tyynymäisiä, pienikokoisia (läpimitta vanhana noin 5 cm) ja hyvin hidaskasvuisia. Varressa on 5–11 särmää ja ulkoasultaan kasvi on usein hieman nahistuneen näköinen. Tyynykaktuksilla on paksu paalujuuri. Kukat ovat pieniä ja vaaleanpunertavia tai kirkkaan vaaleanpunaisia.
Tyynykaktuksissa on useita alkaloideja, muun muassa meskaliinia.
Titania (mytologia)

Joseph Noel Patonin teos vuodelta 1849 esittää Oberonia ja Titaniaa kiistelemässä keijukaisväen ympäröiminä.
Titania on keijukaisten kuningatar William Shakespearen komediassa Kesäyön uni. Puolisoaan Oberonia vastustava Titania muistuttaa jonkin verran antiikin Kreikan mytologian Hera-jumalatarta.
Aiheesta muualla

Kuvia tai muita tiedostoja aiheesta Titania Wikimedia Commonsissa
The Marriage of Heaven and Hell Part II

| The Marriage of Heaven and Hell Part II Virgin Steele |
| --- | --- | --- |

Studioalbumin tiedot
 Äänitetty : 1995
 Julkaistu: 1996
 Tuottaja(t): David DeFeis, Steve Young, Axel Thubeauville
 Tyylilaji: power metal
 Kesto: 66.25
 Levy-yhtiö: T&T / Noise
Virgin Steelen muut julkaisut
| The Marriage of Heaven and Hell Part I 1995 | The Marriage of Heaven and Hell Part II 1996 | Invictus 1998 |
The Marriage of Heaven and Hell Part II on Virgin Steelein seitsemäs studioalbumi, joka julkaistiin 1996.
Kappaleet

A Symphony of Steele – 5.19
Crown of Glory – 5.53
From Chaos to Creation – 1.44
Twilight of the Gods – 4.00
Rising Unchained – 5.40
Transfiguration – 3.53
Prometheus the Fallen One – 7.42
Emalaith – 9.53
Strawgirl – 5.27
Devil/Angel – 4.08
Unholy Water – 5.30
Victory is Mine – 4.19
The Marriage of Heaven and Hell Revisited – 2.14
Kokoonpano

David DeFeis – laulu, kosketinsoitin
Ed Pursino – kitara
Rob DeMartino – basso
Joey Ayvazian – rummut kappaleissa 1, 2, 3, 4, 11, 12
Frank Gilchriest – rummut kappaleissa 5, 6, 7, 8, 9, 10
Frank Zummo – rummut kappaleessa 13
Aiheesta muualla

The Marriage of Heaven and Hell Part II Discogsissa. (englanniksi)
Albumi The Marriage of Heaven and Hell Part II Encyclopaedia Metallum -sivustolla (englanniksi)
Virgin Steele
| --- | --- |
Studioalbumit::   Virgin Steele  Guardians of the Flame'  Noble Savage  Age of Consent  Life Among the Ruins  The Marriage of Heaven and Hell Part I  The Marriage of Heaven and Hell Part II  Invictus  The House of Atreus Act I  The House of Atreus Act II  Visions of Eden  The Black Light Bacchanalia  Nocturnes of Hellfire & Damnation  Ghost Harvest - Vintage I - Black Wine for Mourning  Ghost Harvest - Vintage II - Black Wine for Mourning  Gothic Voodoo Anthems  The Passion of Dionysus 
Kokoelmat::   The Book of Burning  Hymns to Victory 
EP:t::  Magick Fire Music
Travis Ganong

| Mitalit> Maa:   Yhdysvallat.Miesten alppihiihto.MM-kilpailut  | Mitalit> Maa:   Yhdysvallat.Miesten alppihiihto.MM-kilpailut  | Mitalit> Maa:   Yhdysvallat.Miesten alppihiihto.MM-kilpailut  | Maa:   Yhdysvallat> Miesten alppihiihto. |
| --- | --- | --- | --- |
|  Hopeaa | Vail / Beaver Creek 2015 | syöksylasku |  |
Travis Ganong (s. 14. heinäkuuta 1988) on yhdysvaltalainen alppihiihtäjä, joka edustaa Squaw Valley Ski Teamia.
Garmisch-Partenkirchenin MM-kilpailuissa 2011 Ganong sijoittui supersuurpujottelussa 18:nneksi ja syöksylaskussa 24:nneksi. Sotšin olympialaisissa 2014 hän sijoittui syöksylaskussa viidenneksi ja supersuurpujottelussa 23:nneksi. Vailin / Beaver Creekin MM-kilpailuissa 2015 Ganong saavutti hopeaa syöksylaskussa. Sankt Moritzin MM-kilpailuissa 2017 hän sijoittui supersuurpujottelussa 14:nneksi. Cortina d’Ampezzon MM-kilpailuissa 2021 hän oli supersuurpujottelussa kahdeksas ja syöksylaskussa kahdestoista. Pekingin olympialaisissa 2022 hän sijoittui supersuurpujottelussa 12:nneksi ja syöksylaskussa 20:nneksi.
Alppihiihdon maailmancupissa Ganong kilpaili ensimmäisen kerran Lake Louisen syöksylaskussa marraskuussa 2009. Ensimmäiset maailmancupin pisteensä hän saavutti Kvitfjellin supersuurpujottelussa maaliskuussa 2010 oltuaan 28:s. Kymmenen parhaan joukkoon hän pääsi ensimmäisen kerran joulukuussa 2012 oltuaan Val Gardenan syöksylaskussa kymmenes. Ensimmäisen palkintokorokesijoituksensa hän saavutti Kvitfjellin syöksylaskussa helmikuussa 2014 oltuaan kolmas. Ensimmäisen voittonsa hän otti Santa Caterinan syöksylaskussa joulukuussa 2014. Kaudella 2015–2016 Ganong oli kolmas Lake Louisen syöksylaskussa. Tammikuussa 2017 hän voitti Garmisch-Partenkirchenin syöksylaskun. Kaudella 2021–2022 hän sijoittui Beaver Creekin supersuurpujottelussa kolmanneksi. Kaudella 2022–2023 hän sijoittui Kitzbühelin toisessa syöksylaskussa kolmanneksi.
Aiheesta muualla

Travis Ganongin kotisivut (Arkistoitu – Internet Archive)
Tolkien-fandom

Tolkien-fandom on fantasiakirjailija J. R. R. Tolkienin teosten ihailijoiden muodostama yhteisö.
Kontu

Kontu on Suomen suurin Tolkien-aiheinen verkkosivusto. Sivustolla on wiki-muotoinen tietopankki Kontuwiki, Tolkien-aiheisia uutisia ja keskustelupalsta Vihreä Lohikäärme, jossa on yli 5 000 käyttäjää. Sivuston perusti Vesa Piittinen vuonna 2000 Tolkienin elämäntyöhön keskittyväksi sivustoksi ja keskustelupalstaksi. Vuonna 2003 joukko kontulaisia teki Suomen ennätyksen leiriytymällä kahdeksi viikoksi Helsingin Tennispalatsin edustalle jonottamaan lippuja Taru sormusten herrasta: Kuninkaan paluu -elokuvan ensi-iltaan. Vuonna 2006 sivuston tueksi perustettiin Verkkoyhteisö Kontu ry, joka otti järjestysvastuun suurimmista sivuston käyttäjien järjestämistä tapahtumista, miiteistä. Vuonna 2012 Verkkoyhteisö Kontu yhdistyi Suomen Tolkien-seuran kanssa, ja yhdistyksen nimeksi tuli Suomen Tolkien-seura Kontu ry.
Suomen Tolkien-seura Kontu

Tolkien-fandom järjestäytyi Suomessa vuonna 1992, kun Suomen Tolkien-seura ry perustettiin Helsingin Uudella ylioppilastalolla 3. tammikuuta, kun Tolkienin syntymästä oli kulunut sata vuotta. Suomen Tolkien-seura on Tolkienin tuotannon ja muun fantasiakirjallisuuden ystäville tarkoitettu yhdistys. Seura julkaisee kahta lehteä, neljästi vuodessa ilmestyvää tiedotuslehteä Hobittilan sanomia sekä neljä kertaa vuodessa ilmestyvää Legolasta, Suomen ainoaa pelkästään fantasiakirjallisuuteen keskittynyttä fanzinea. Yhdistys järjestää virallisia jäsentapaamisia kuudesti vuodessa ja paikallisyhdistykset eli smialit järjestävät kuukausitapaamisia. Seura jakaa Kuvastaja-palkintoa parhaalle suomalaiselle fantasiakirjalle.
Vuoden 2012 alussa seura yhdistyi Verkkoyhteisö Kontu ry:n kanssa Suomen Tolkien-seura Kontu ry:ksi.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Tolkien-seura.
The Tolkien Society (Arkistoitu – Internet Archive) (englanniksi)
The Mythopoeic Society (englanniksi)
Tulinokkakyyhky

| Tulinokkakyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Amerikankyyhkyt Patagioenas
Laji::  flavirostris
Kaksiosainen nimi
 Patagioenas flavirostris  Wagler, 1831 
Katso myös
   Tulinokkakyyhky Wikispeciesissä   Tulinokkakyyhky Commonsissa 
Infobox OKNimi-testi OKIUCN-testi OK: 
Tulinokkakyyhky (Patagioenas flavirostris) on keskiamerikkalainen kyyhkylintu, jonka elinympäristö ulottuu Costa Ricasta ja Nicaraguasta Meksikon kautta Teksasin eteläosiin. Lajista tunnetaan neljä alalajia ja sen holotyypin kuvaili Johann Georg Wagler Meksikon Veracruzista 1831.
Tuittulan työväentalo

| Tuittulan työväentalo |
| --- | --- |
Sijainti:  Tuittula, Hauho
Valmistumisvuosi:  1800-luku?
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tuittulan työväentalo oli Hauhon kunnan (vuodesta 2009 lähtien osa Hämeenlinnaa) Tuittulan kylässä sijainnut työväentalo, jonka omisti Kokkilan-Tuittulan työväenyhdistys. Kokkilan ja Tuittulan kylät sijaitsevat vierekkäin.tarvitaan parempi lähde
Historiaa

Kokkilan-Tuittulan työväenyhdistys perustettiin vuonna 1902. Alkuaikoina sen nimi oli pelkkä Tuittulan työväenyhdistys, ja Kokkilan työväenyhdistys oli oma yhdistyksensä. SDP:n puoluetilastoissa esiintyi 1920-luvulla useimmiten pelkästään joko Tuittulan tai Kokkilan työväenyhdistys, mutta ilmeisesti yhdistyksestä käytettiin jo tuolloin myös nimeä Kokkilan-Tuittulan työväenyhdistys. Vuonna 1931 puoluetilastossa on Tuittulan-Kokkilan työväenyhdistys, jossa oli 12 jäsentä.
Vuonna 1909 Tuittulan työväenyhdistyksen jäsenluku oli 34, ja se oli hankkinut ilmeisesti samana vuonna talon. Rakennusrahaston kartuttamiseksi yhdistys oli järjestänyt arpajaiset jo vuonna 1907. Alkukesästä 1907 yhdistys sai eräältä talolliselta ilmaiseksi ”huvihuoneen”, ja yhdistyksen jäsenet leikkasivat kiitoksena kyseisen talon rukiin ilmaiseksi. Ei ole varmaa, onko tämä sama talo, joka mainitaan vuoden 1909 tilastossa.
Toimintaa työväentalolla

1910–1920-luvuilla talolla järjestettiin iltamia. Kesällä 1932 yhdistys järjesti 30-vuotisjuhlailtaman talollaan. Ohjelmassa oli Tuittulan vapaapalokunnan torvisoittoa, runonlausuntaa, kansanedustaja Väinö Kivisalon puhe, näytelmä sekä tanssia.
Yhdistyksen tai talon vaiheista 1930-luvulta eteenpäin ei ole tietoa.
Reign in Blood

| Reign in Blood Slayer |
| --- | --- | --- |

Studioalbumin tiedot
 Äänitetty : 1986
 Julkaistu: 7. lokakuuta 1986
 Tuottaja(t): Rick Rubin & Slayer
 Tyylilaji: thrash metal
 Kesto: 29.03
 Levy-yhtiö: Def Jam
Slayerin muut julkaisut
| Hell Awaits 1985 | Reign in Blood 1986 | South of Heaven 1988 |
Reign in Blood on yhdysvaltalaisen thrash metal -yhtye Slayerin kolmas virallinen studioalbumi, joka on nauhoitettu ja julkaistu alun perin vuonna 1986 Def Jam Recordingsin kautta.
Reign in Blood on Slayerin kenties arvostetuin albumi. Esimerkiksi musiikkilehti Guitar Worldin lukijaäänestyksessä albumi nostettiin sijalle 29 listalla, jossa nimettiin sata historian parasta kitara-albumia. Myös Kerrang-lehti nimesi albumin kaikkien aikojen parhaimmaksi thrash metal -albumiksi, ja Metal Hammer nimesi vuonna 2006 albumin parhaimmaksi metallialbumiksi kahteenkymmeneen vuoteen. Levyn tuottajana toimi yhtyeen jäsenten lisäksi Rick Rubin.
Reign in Blood on kokonaisuudessaan Slayerin nopeimpia kappaleita sisältävä albumi. Kappaleessa ”Necrophobic” tempo on peräti 248 iskua minuutissa.
Taustaa

Slayerin kolmas täyspitkä, 7. lokakuuta 1986 julkaistu studioalbumi oli yhtyeen ensimmäinen levytys tunnetun tuottajan Rick Rubinin kanssa. Rubinin panostuksen myötä yhtye teki läpimurtonsa metallimusiikin valtavirtaan, ja sai myönteisen vastaanoton kriitikoilta ja faneilta. Muun muassa brittiläinen Kerrang!-lehti julisti levyn ”maailman rankimmaksi levytykseksi”.
Levyn julkaisu viivästyi levy-yhtiöiden ja jakelijoiden vastahakoisuuden vuoksi, sillä albumin kansitaide ja sen sisältämät sanoitukset koettiin rajuina. Erityisesti albumin avausraita, ”Angel of Death”, joka käsitteli Josef Mengelen hirmutekoja Auschwitzin kuolemanleirillä, sai kovaa arvostelua osakseen. Yhtyeen jäseniä syytettiin natsimielisyydestä ja rasistisista kannanotoista, mutta he puolustautuivat toteamalla, että Tom Araya ja Dave Lombardo ovat latinalaisamerikkalaista syntyperää, ja albumin tuottanut Rick Rubin on juutalainen. Tämän lisäksi yhtyeen jäsenet ovat halunneet painottaa, etteivät ihannoi sanoituksiensa kuvailemia ihmisiä ja heidän tekojaan, vaan ovat vain aiheista kiinnostuneita.
Kiistoista huolimatta albumi oli yhtyeen ensimmäinen, joka pääsi Yhdysvaltain albumilistalle sijalle 94, ja myöhemmin siitä tuli yhtyeen ensimmäinen kultaa myynyt albumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Angel of Death | Jeff Hanneman | Hanneman | 4.51 |  |  |  |  |  |
| 2. | Piece by Piece | Kerry King | King | 2.02 |  |  |  |  |  |
| 3. | Necrophobic | Hanneman, King | Hanneman, King | 1.40 |  |  |  |  |  |
| 4. | Altar of Sacrifice | King | Hanneman | 2.50 |  |  |  |  |  |
| 5. | Jesus Saves | King | Hanneman, King | 2.54 |  |  |  |  |  |
| 6. | Criminally Insane | Hanneman, King | Hanneman, King | 2.22 |  |  |  |  |  |
| 7. | Reborn | King | Hanneman | 2.11 |  |  |  |  |  |
| 8. | Epidemic | King | Hanneman, King | 2.22 |  |  |  |  |  |
| 9. | Postmortem | Hanneman | Hanneman | 3.27 |  |  |  |  |  |
| 10. | Raining Blood | Hanneman, King | Hanneman | 4.15 |  |  |  |  |  |
| Vuoden 1998 uusintapainoksen bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 11. | Aggressive Perfector | Hanneman, King | Hanneman, King | 2.30 |  |  |  |  |  |
| 12. | Criminally Insane (Remix) | Hanneman, King | Hanneman, King | 3.17 |  |  |  |  |  |
Jäsenet

Tom Araya – bassokitara, laulu
Jeff Hanneman – kitara
Kerry King – kitara
Dave Lombardo – rummut
Arviot

Allmusic:
The Rolling Stone Album Guide:
Stylus Magazine: A+
Robert Christgau: B+
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 20. marraskuuta 1992
Aiheesta muualla

Reign in Blood Discogsissa. (englanniksi)
Albumi Reign in Blood Encyclopaedia Metallum -sivustolla (englanniksi)
Tuiskulammi

| Tuiskulammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  60°52′19″N, 24°05′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Raidonjärveen 
Järvinumero:  35.889.1.008
Mittaustietoja
Pinnankorkeus:  131,5 m  
Rantaviiva:  0,519 km  
Pinta-ala:  1,251 ha  
 fiTuiskulammi 
Tuiskulammi  tai myös Tuiskulampi  on Kanta-Hämeessä Hattulassa Myllykylän lähellä sijaitseva lampi.
Maantietoa

Lammen pinta-ala on 1,3 hehtaaria ja se on 200 metriä pitkä ja 100 metriä leveä. Se on ojitetulla Pahasuolla sijaitsevasta kahdesta lammesta läntisin. Toinen lampi on Haaralammi. Sen rantaviivan pituus on 500 metriä ja sen rannat ovat kokonaan soistunutta metsämaata. Lampi on autio eikä sinne johda tietä. Haaralammin ohittava tie kulkee 150 metrin päässä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Ruokojoen valuma-alue kuuluu. Lammen vedenpinnan korkeus on 131,5 metriä mpy. Siihen on johdettu kaksi Pahasuon ojista ja sen laskuoja, joka lähtee lammen itäpäästä, yhtyy pian Haaralammista lähtevään laskuojaan. Se laskee 2,5 kilometrin päässä Raidonjärveen.
Toledo, Peoria and Western Railway

| Toledo, Peoria & Western> Perustiedot |
| --- | --- |
Lyhenne:  TPW
Toiminta-alue:  Illinois, Indiana
Kotipaikka:  East Peoria, Illinois
Rataverkko
Raideleveys:  1 435 mm
Toledo, Peoria and Western (AAR-lyhenne: TPW) on yhdysvaltalainen Class III -rautatieyhtiö jolla on toimintaa Illinoisin ja Indianan osavaltioissa. Yhtiön omistaa rautatiekonserni RailAmerica ja se harjoittaa säännöllisesti vain tavaraliikennettä.
Rataverkko

108.0 mailin rata East Peorian liikennepaikalta Effneriin, Illinoisin ja Indianan rajalle.
61.3 mailin rata Effneristä Logansportiin.
Teollisuusraide Logansportin ja Winamacin liikennepaikkojen välillä.
Teollisuusraide Mapletonin kaupungissa, joka on irrallaan muusta TPW:n rataverkosta. Liikennöinti hoidetaan käyttämällä Tazewell & Peoria Railwayn rataa East Peoriasta radankäyttösopimuksella.
Teollisuusraide Mortonin kaupungissa, joka on irrallaan muusta TPW:n rataverkosta. Liikennöinti hoidetaan käyttämällä Norfolk Southern Railwayn rataa East Peoriasta radankäyttösopimuksella.
Radankäyttöoikeus BNSF:n Galesburg - Peoria rataosalla (noin 50 mailia) Illinoisin osavaltiossa.
Radankäyttöoikeus CSX:n rataa pitkin Reynoldsin ja Lafayetten liikennepaikkojen välillä, Indianan osavaltiossa.
Radankäyttöoikeus Central Railroad of Indianan rataa pitkin Logansportin ja Kokomon liikennepaikkojen välillä, Indianan osavaltiossa